Լուի Աբբիատե

Լուի (Լյուդվիգ Էդուարդի) Աբբիատե (, ), ֆրանսիացի թավջութակավար, մանկավարժ։

Կենսագրություն 
Լուի Աբբիատեն ծնվել է 1866 թվականին հունվարի 4-ին, Մոնտե Կառլոյում։ Սովորել է դաշնամուր նվագել Կ.Կազելայի ղեկավարությամբ Թուրինում, ավարտել է Փարիզի կոնսերվատորիայի թավջութակի դասարանը, որտեղ սովորել է Ժյուլ Դելսարի մոտ։ Դրանից հետո սկսել է համերգներ տալ Եվրոպական շատ երկրներում, հանդես է եկել «Լա Սկալա» թատրոնում 1899 թվականին այցելել է Ռուսաստան։

Հետագայում Աբբաիտեն բնակություն է հաստատում Պետերբուրգում։ Այստեղ նա ելույթ է ունենում որպես մենակատար և կամերային երաժիշտ։ 1911 թվականին ռուսական առաջին թավջութակային մրցույթի ժյուրին էր։ 1911 թվականից 1919 թվականը Պետերբուրգյան կոնսերվատորիայի
:

1919 թվականին ղեկավարել է Մոնակոյի երաժշտական դպրոցը։ Մահացել է 1933 թվականին մարտի 27-ին Ֆրանսիայի Վենս քաղաքում։

Ստեղծագործություններ 
Լուի Աբբիատեն շարադրել է մի շարք ստեղծագործություններ թավջութակի համար։ Այդ թվում նաև Լուին գրել է Ռոբերտ Շումանի, Լուիջի Բոկերինիի և Յոզեֆ Հայդնի համերգների համար մի քանի կադենցիաներ։ 1900 թվականին լույս է տեսնում իր «Դպրոց թավջուակահարների համար» գիրքը։

Ծանոթագրություններ 

Ֆրանսիացի երաժիշտներ
Ֆրանսիացի մանկավարժներ
Ֆրանսիացի կոմպոզիտորներ
Ֆրանսիացի թավջութակահարներ